als_Latn dik_Latn sag_Latn
3D Secure
3D Secure Verified by Visa/MasterCard SecureCode
BKT është banka e parë në Shqipëri që adopton standardet ndërkombëtare të Visa dhe MasterCard për sigurinë e transaksioneve në internet.
Kartat Prima dhe BanKomaT janë të pajisura me teknologjinë më të fundit të mbajtjes së informacionit CHIP&PIN. Përveç kësaj, me qëllim rritjen e sigurisë për blerjet online, këto karta kanë edhe funksionin 3D Secure që është një fjalëkalim shtesë i ndryshëm nga numri i kartës, PIN-i dhe numri CVV. Në blerjen e parë online në një nga faqet e internetit pjesëmarrëse, do t’ju kërkohet automatikisht të regjistroheni në shërbimin 3D Secure, krijoni Fjalëkamimin tuaj personal dhe përdorni atë në gjithë blerjet online në të ardhmen. Ky është një shërbim falas që siguron një nivel më shumë sigurie në të gjitha faqet e internetit pjesëmarrëse, duke parandaluar përdorimin e paautorizuar të kartës tuaj në internet.
Këtu mund të mësoni më shumë për këtë shërbim duke përfshirë si dhe ku të regjistroheni dhe si e ndikon përdorimin e kartës tuaj në Internet ky shërbim.
Nëse keni nevojë për ndihmë ne lidhje këtë shërbim përgjigjet për pyetjet tuaja do t’i gjeni në seksionin Pyetje-Përgjigje.
Benefitet
Kjo është një tjetër iniciativë në luftën tonë të vazhdueshme ndaj mashtrimeve financiare. Kur ju regjistroheni falas në këtë shërbim merrni:
Nivel shtesë sigurie për transaksionet në Internet - duke përdorur një fjalëkalim që e dini vetëm ju, sa herë që bëni blerje online.
Blerje më të sigurta në Internet - sa më shumë kartëmbajtës që regjistrohen në shërbimin 3D Secure, aq më shumë faqe interneti do të ofrojnë këtë shërbim duke e bërë kështu blerjen në Internet një proçes më të sigurt për të gjithë.
Qetësi –edhe nëse ju nuk e përdorni kartën për blerje në Internet, nëse karta juaj është e regjistruar në shërbimin Verified by Visa/MasterCard SecureCode, ajo është më e mbrojtur ndaj mundësisë për mashtrime në Internet.
Nëse nuk regjistroheni ju nuk do të mund të kryeni blerje online me kartën tuaj të kreditit dhe të debitit në faqet e Internetit që marrin pjesë në shërbimin Verified by Visa/MasterCard SecureCode.
Regjistrimi
Si dhe ku të regjistroheni në 3D Secure
Kartëmbajtësve do t’u kërkohet automatikisht të regjistrohen në shërbimin Verified by Visa/MasterCard SecureCode ndërsa janë duke bërë blerje në një nga faqet e Internetit pjesëmarrëse në shërbim dhe fusin të dhënat e kartës BKT Prima ose BKT BanKomaT që janë duke përdorur në Checkout-in e site-it. Është e thjeshtë, e shpejtë dhe pasi të jenë regjistruar mund të përfundojnë blerjen.
Mjaftojnë vetëm 2 hapa të thjeshtë për të aktivizuar shërbimin Verified by Visa/MasterCard SecureCode dhe ta përdorni atë në blerjen aktuale dhe në gjithë blerjet e tjera në të ardhmen.
Hapi 1: Konfirmoni identitetin tuaj duke plotësuar të dhënat që ju kërkohen për të regjistruar kartën tuaj BKT Prima ose BKT BanKomaT.
Hapi 2: Krijoni Fjalëkalimin tuaj personal të cilin do ta përdorni për blerjet në Internet.
Pasi të jeni regjistruar me sukses, ju mund të kryeni blerje online me siguri të lartë duke përdorur Fjalëkalimin tuaj personal për të vërtetuar se jeni zotëruesi i vërtetë i kartës.
Ajo që duhet të bëni është të plotësoni të dhënat e sakta në dritaret e regjistrimit. Nëse doni të siguroheni se çfarë po ju kërkohet saktësisht, vendosni mouse-in në shenjën në të djathtë pa klikuar mbi të, dhe do t’ju shfaqen shpjegime më të hollësishme mbi të dhënat që po ju kërkohen të plotësoni.
Ju lutemi të siguroheni se BKT zotëron të dhënat mbi Mbiemrin e Vajzërisë së Nënës. Ju nuk do të mund të përfundoni regjistrimin tuaj nëse ky informacion mungon ose është i pasaktë në të dhënat e sistemit të bankës. Në këtë rast ju duhet të kontaktoni degën tuaj për të përditësuar këtë të dhënë dhe më pas provoni përsëri të kryeni blerjen online dhe të regjistroni kartën tuaj.
Perdorimi
Përdorimi i 3D Secure
Është e thjeshtë të bësh blerje online me shërbimin Verified by Visa/MasterCard SecureCode pasi keni regjistruar kartën tuaj BKT Prima / BKT BanKomaT.
Mbasi karta është e regjistruar ju mund të bëni blerje online me siguri të lartë në të gjitha site-et pjesëmarrëse në shërbim. Shërbimi Verified by Visa/MasterCard SecureCode punon automatikisht. Nuk ka nevojë për login të veçantë.
Kur ju paguani në Internet me kartën tuaj BKT Prima / BKT BanKomaT në site-et pjesëmarrëse, do t’ju shfaqet një dritare që ju kërkon Fjalëkalimin tuaj Verified by Visa/MasterCard SecureCode (ashtu si Banka ju kërkon PIN-in në ATM). Fusni Fjalëkalimin Verified by Visa/MasterCard SecureCode dhe në pak sekonda identiteti juja konfirmohet dhe blerja përfundon me sukses. Pa Fjalëkalimin tuaj blerja nuk mund të kryhet.
Ju mund të vazhdoni të bëni blerje online si normalisht në të gjithë site-t e tjera që nuk janë pjesë të shërbimit Verified by Visa/MasterCard SecureCode, por nuk do të përfitoni nivelin shtesë të sigurisë.
Nëse ndeshni ndonjë problem gjatë blerjeve me VbV/MSC apo keni pyetje, shikoni seksionin tonë Pyetje-Përgjigje.
Pyetje-Përgjigje
-Çfarë është 3D Secure?
-3D Secure është një shërbim i ri që i ofrohet kartës tuaj të kreditit nga BKT në bashkëpunim me Visa/MasterCard që ju siguron mbrojtje shtesë ndaj përdorimit të paautorizuar të kartës tuaj në Internet në të gjitha site-t pjesëmarrëse në këtë shërbim.
-A ofrohet shërbimi 3D Secure edhe për kartat Visa edhe për kartat MasterCard?
-Po. Nëse karta juaj është MasterCard shërbimi do të ofrohet nën emrin MasterCard SecureCode. Nëse karta juaj është Visa shërbimi do të ofrohet nën emrin Verified by Visa. Nuk ka asnjë ndryshim midis tyre. Të dyja ofrojnë të njëjtën mbrojtje ndaj kartës.
-A ofrohet shërbimi 3D Secure si për kartat e kreditit ashtu edhe për kartat e debitit?
-Po. BKT ofron këtë shërbim për të gjitha kartat që lëshon. Në çdo site ku gjenden logot Maestro dhe VISA Electron ju mund të bëni blerje edhe me kartat tuaja të debitit.
- Si funksionon shërbimi 3D Secure?
- Me shërbimin 3D Secure sa herë që blini në Internet në site-t pjesëmarrëse në shërbim do t’ju shfaqet një dritare që do t’ju kërkojë Fjalëkalimin personal ashtu siç ju kërkohet PIN-i në ATM. Pasi fusni Fjalëkalimin tuaj dhe vërtetoni që jeni kartëmbajtësi autentik, blerja juaj përfundon me sukses.
-Si mund ta marr këtë shërbim në kartën time?
-Fillimisht duhet të regjistroni kartën tuaj në shërbim. Juve do t’ju kërkohet të regjistroni kartën tuaj automatikisht herën e parë që do të tentoni të blini online në një site që është pjesëmarrës në shërbimin Verified by Visa/MasterCard SecureCode.
- Çfarë ndodh pas regjistrimit?
-Pasi karta juaj regjistrohet, çdo herë që ju do të blini online në site pjesëmarrëse në shërbim, ju do të duhet të vërtetoni kartën tuaj duke futur Fjalëkalimin personal që keni krijuar gjatë proçesit të regjistrimit.
-Cilat janë benefitet e 3D Secure?
-Shërbimi 3D Secure siguron më shumë mbrojtje se pagesat normale me kartë në Internet, pasi karta juaj verifikohet nëpërmjet këtij shërbimi gjatë blerjeve online. Ju mund të blini të qetë tek çdo faqe që ka shërbimin VbV/MSC pasi kjo siguron edhe legjitimitetin e tregtarit. Fjalëkalimi personal ju siguron se ju dhe vetëm ju e përdorni kartën tuaj për blerje në Internet. Mbrojtja shtesë e shërbimit Verified by Visa/MasterCard SecureCodeështë e siguruar që në momentin kur kur BKT konfirmon regjistrimin e suksesshëm të kartës tuaj në shërbim.
-Si e kupton faqja e tregtarit online se karta ime e kreditit / debitit është e mbrojtur me Verified by Visa/MasterCard SecureCode?
-Në rastet e një pagese online, fillimisht ju duhet si zakonisht të fusni numrin e kartës tuaj gjatë procesit të Checkout-it. Kur shërbimi Verified by Visa / MasterCard SecureCode është i aktivizuar në kartën tuaj, numri i kartës suaj njihet automatikisht dhe një dritare e BKT do t’ju shfaqet duke ju kërkuar Fjalëkalimin.
-Do të më duhet të marr një kartë të re për të përdorur shërbimin 3D Secure?
-Jo. Ju do të mund ta aktivizoni shërbimin në kartën tuaj ekzistuese, mjafton që kjo kartë të jetë e lëshuar nga BKT.
-A është i sigurt informacioni që jap gjatë regjistrimit apo verfikimit të kartës në shërbim?
-Po. Të dhënat e kartës tuaj janë të koduara dhe të ruajtura në një server të sigurtë.
REGJISTRIMI
-Si mund ta regjistroj kartën time në këtë shërbim?
-Ju mund ta regjistroni kartën në shërbim thjesht duke bërë blerje online. Nëse faqja ku ju po bëni blerjen online është pjesëmarrëse në shërbimin 3D Secure dhe karta juaj e BKT nuk është e regjistruar në këtë shërbim, pasi të kryeni Checkout-in si zakonisht në faqe, juve do t’ju kërkohet automatikisht ta regjistroni kartën në shërbimin MasterCard SecureCode ose Verified by Visa në varësi të markës së kartës tuaj. Pasi ju shfaqet dritarja e regjistrimit ju duhet të plotësoni në të informacionin që kërkohet, numrin e CIF-it tuaj (9 numrat e parë të lllogarisë me të cilën lidhet karta), datën e skadencës së kartës, numrin CVV2 (kodi 3-shifror në pjesën e prapme të kartës) dhe Mbiemrin e Vajzërisë së Nënës. Pasi plotësoni gjithçka në mënyrë korrekte dritarja e mëpasme ju kërkon të krijoni një fjalëkalim personal të cilin do ta përdorni në të ardhmen për blerjet online. Regjistrimin e kartës duhet ta bëni vetëm një herë.
-Sa karta mund të regjistroj në shërbimin 3D Secure?
-Ne ju inkurajojmë të regjistroni të gjitha kartat tuaj të BKT, qofshin ato PRIMA apo BanKoma. Nuk ka limit se sa karta mund të regjistroni. Të gjitha kartat e BKT që ju zotëroni mund t’i regjistroni në shërbim.
-Pse duhet të jap të dhëna personale gjatë regjistrimit?
-Të dhënat që ju fusni gjatë regjistrimit duhet të përputhen me të dhënat që ka BKT në sistemet e saj për kartën tuaj. Ky proces kryhet si një masë sigurie që vërteton se personi që po kryen regjistrimin është mbajtësi i vërtetë i kartës. Midis të tjerave juve ju kërkohet edhe numri CVV2 që vërteton se ju posedoni fizikisht kartën që po regjistrohet në shërbim.
-Cilat janë rregullat për Mbiemrin e Vajzërisë së Nënës?
-Ndërsa plotësoni të dhënat e regjistrimit, kini kujdes ta plotësoni Mbiemrin e Vajzërisë së Nënës saktë në fushat e kërkuara. Ju duhet ta shkruani atë vetëm më gërma të mëdha. Nëse Mbiemri i Vajzërisë së Nënës përmban karaktere të veçanta si Ç, Ë. etj, ju lutemi sigurohuni t’i zëvendësoni ato me zëvendësuesit e tyre C, E, etj, sipas rastit. Vetëm nëse respektoni të gjitha rregullat e mësipërme në plotësimin e këtij informacioni regjistrimi juaj do të pranohet.
-Në rast se se Mbiemri i Vajzërisë së Nënës nuk figuron në të dhënat e bankës si mund ta përditësoj atë?
- Mbiemri i Vajzërisë së Nënës është një element shumë i rëndësishëm dhe i detyrueshëm për kryerjen me sukses të regjistrimit. Nëse ai mungon në sistemin e bankës, regjistrimi nuk mund të përfundojë me sukses. Për të shtuar këtë informacion në të dhënat tuaja, ju lutemi paraqituni pranë degës tuaj të BKT dhe jepni emrin e saktë. Pas 24 orësh ju do të mund të provoni përsëri të kryeni regjistrimin.
-Cilat kanë kutitë që duhet të plotësoj?
-Vini re se Data e Skadencës dhe CVV2 duhet të plotësohen në kuti disa prej të cilave janë të shënuara me yll. Ju duhet të plotësoni numrin korrespondues vetëm në kutinë bosh që i përket atij pozicioni. Për shembull, nëse Data e Skadencës në kartë është 12/12 ju duhet të plotësoni * 2 * 2, dhe nëse CVV2 është 123 duhet të plotësoni 1 * 3 .
BLERJET ONLINE
-Mund ta përdor shërbimin Verified by Visa / MasterCard SecureCode në çdo kompjuter?
-Po. Ju nuk duhet të instaloni asnjë program të veçantë. Në çdo rast ju mund të paguani online me fjalëkalimin tuaj dhe të keni mbrojtjen e shërbimit Verified by Visa / MasterCard SecureCode .
-Çfarë informacioni mund të marr tek i ?
- përmban informacion se si të futen të dhënat. Aty shpjegohet çfarë kërkohet dhe si të plotësohet. Ju lutemi sigurohuni që thjesht të vini mouse-in tek pa klikuar në mënyrë që të shfaqet ndihma.
-Ku mund të blej me MasterCard Secure Code/Verified by Visa?
-Gjithnjë e më shumë faqe blerjesh online po marrin pjesë në programin Verified by Visa / MasterCard SecureCode. Ju mund ta njihni nëse një faqe e ofron apo jo shërbimin përmes logove
Këto logo shfaqen në site gjatë procesit të Checkout-it.
-Kam harruar fjalëkalimin, çfarë duhet të bëj?
- Herën tjetër që blini online në një faqe pjesëmarrëse, klikoni “Kam harruar fjalëkalimin” dhe ndiqni instruksionet që vijnë pas. Juve do t'ju jepet mundësia të krijoni një fjalëkalim të ri duke futur edhe një herë të dhënat e regjistrimit.
-Çfarë duhet të bëj nëse blej online por nuk më shfaqet asnjë dritare që më kërkon fjalëkalimin VbV/MSC?
Duhet të veproni si më poshtë:
- Sigurohuni që po përdoni kartën tuaj të regjistruar.
- Sigurohuni që faqja ku po blini është pjesëmarrëse në shërbimin Verified by Visa / MasterCard SecureCode.
- Kontrolloni nëse keni ç’aktivizuar pop-up-et në sistemin tuaj.
- Kontaktoni me Call Center pasi të jeni siguruar për pikat e mësipërme.
-Si mund ta anulloj shërbimin Verified by Visa / MasterCard SecureCode?
-Për të anulluar shërbimin në kartën tuaj, kontaktoni me Call Center.
-Çfarë ndodh kur karta skadon ose të dhënat e mia ndryshojnë?
-BKT automatikisht përditëson informacionin në profilin tuaj .
-A mund të bëj blerje në faqe që nuk janë pjesëmarrëse në shërbimin Verified by Visa / MasterCard SecureCode?
-Po, ju mund të vazhdoni të bëni blerje si normalisht, por nuk do t’ju kërkohet fjalëkalimi. Për këto faqe ndiqni thjesht mënyrën tradicionale të procesit të Checkout-it.
-Karta ime është e regjistruar në shërbim, por përsëri ajo nuk pranohet dhe transaksioni dështon. Cfarë problemi mund të ketë?
-Nëse jeni siguruar se limiti juaj në Internet është i hapur, se keni futur saktë të gjitha të dhënat e kartës dhe përsëri site-i nuk e pranon kartën tuaj, mund të ndodhë që ajo faqe Interneti të mos pranojë karta nga Shqipëria për motive të ndryshme të vendosura nga vetë faqja e Internetit.
nno_Latn eng_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nno_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn